
চারটি নীতি 


আপনাকে দুনিয়া ও আখেরাতে বন্ধুরূপে গ্রহণ করেন, আপনাকে 
বরকতময় করেন আপনি যেখানেই অবস্থান করন না কেন, 
আপনাকে তাদের অন্তর্ভুক্ত করেন, যাকে কিছু প্রদান করা হলে সে 
কৃতজ্ঞতা প্রকাশ করে, পরীক্ষায় পড়লে ধৈর্য ধারণ করে এবং গুনাহ 
করলে ক্ষমা প্রার্থনা করে। কারণ এ তিনটি বিষয় হচ্ছে সৌভাগ্যের 
প্রতীক | 


জেনে নিন- আল্লাহ আপনাকে তাঁর আনুগত্যের পথ দেখাক- নিষ্ঠার 
উপর প্রতিষ্ঠিত দীন তথা মিল্লাতে ইব্রাহীম হচ্ছে, আপনি কেবলমাত্র 
এক আল্লাহর ইবাদত করবেন তার জন্য আনুগত্যকে নির্ভেজাল 
করে। আর আল্লাহ তা'আলা সকল মানুষকে এরই আদেশ করেছেন 
এবং এর কারণে তাদের সৃষ্টি করেছেন। যেমন মহান আল্লাহ বলেন 


« وَمَا 9১429 3133 ওরা ০৩‏ [الذاريات: ه] 


“আমি তো জিন ও মানুষকে কেবল আমার ইবাদতের জন্যই সৃষ্টি 
করেছি” [সুরা আয-যারিয়াত/৫৬] 


অতঃপর যখন জানতে পারলেন যে, আল্লাহ তা'আলা আপনাকে 
কেবল তাঁর ইবাদতের জন্য সৃষ্টি করেছেন, তখন এটাও জেনে নিন 
যে, তাওহীদ ব্যতীত কোনো ইবাদতই ইবাদত হিসেবে গণ্য হয় না, 
যেমন পবিত্রতা ব্যতীত কোনো সালাতই সালাত হিসেবে গণ্য হয় 
না। সুতরাং ইবাদতে শির্ক প্রবেশ করলে তা তেমনি নষ্ট হয়ে যায় 
যেমনিভাবে পবিত্রতা অর্জনের পর বায়ু নির্গত হলে তা বিনষ্ট হয়। 


অতঃপর যখন জানলেন যে, যখন ইবাদতে শির্কের সংমিশ্রণ হয় 
তখন শির্ক সে ইবাদতকে নষ্ট করে দেয় এবং যাবতীয় আমল ধ্বং 
করে ফেলে এবং সে ব্যক্তি চিরস্থায়ী জাহান্নামীদের অন্তর্ভুক্ত হয়ে 
যায়, তখন আপনি বুঝতে পারলেন যে, এ বিষয়টির জানাই হচ্ছে 
আপনার জন্য সবচেয়ে গুরুত্বপূর্ণ কাজ। যাতে করে আল্লাহ 
আপনাকে এ বেড়াজাল থেকে মুক্তি দেন, আর তা হচ্ছে আল্লাহর 
সাথে অংশী স্থাপন করা তথা শির্কের বেড়াজাল। যার সম্পর্কে 
আল্লাহ তা“আলা বলেছেন: 

“নিশ্চয়ই আল্লাহ তাঁর সাথে শরীক স্থাপন করাকে ক্ষমা করবেন না, 
আর এর চেয়ে ছোট যা আছে তা তিনি যার জন্য ইচ্ছা ক্ষমা 
করবেন” [সুরা আন-নিসা/৪৮] 


আর এটা (অর্থাৎ শির্কের বেড়াজাল থেকে মুক্তি) কেবল চারটি নীতি 
জানার মাধ্যমে সম্ভব হবে, যা আল্লাহ তা'আলা তাঁর কিতাবে বর্ণনা 
করেছেন, 


প্রথম নীতি: জানা প্রয়োজন যে, এ সমস্ত কাফের যাদের সাথে নবী 
সাল্লাল্লাহু আলাইহি ওয়াসাল্লাম যুদ্ধ করেছিলেন, তারা স্বীকার করত 
যে আল্লাহ তা'আলাই সৃষ্টিকর্তা এবং সবকিছুর পরিচালক ١ তবুও এ 
স্বীকারোক্তি তাদেরকে ইসলামের গঞ্তিতে প্রবেশ করায় নি। এর 
প্রমাণ আল্লাহর বাণী: 

“তুমি বল : তিনি কে, যিনি তোমাদেরকে আসমান ও জমিন হতে 
রিজিক দিয়ে থাকেন? অথবা কে তিনি, যিনি কর্ণ ও চক্ষুসমূহের 
উপর পূর্ণ অধিকার রাখেন? আর তিনি কে, যিনি জীবন্তকে প্রাণহীন 
হতে বের করেন, আর প্রাণহীনকে জীবন্ত হতে বের করেন? আর 
তিনি কে যিনি সমস্ত কাজ পরিচালনা করেন? তখন অবশ্যই তারা 
বলবে যে, আল্লাহ । অতএব, তুমি বল: তবে কি তোমরা তাকওয়া 
অবলম্বন করবে না?” (সুরা ইউনুস: ৩১) 


দ্বিতীয় নীতি: আরবের মুশরিকরা বলত: আমরা তো তাদেরকে 
কেবল নৈকট্য এবং সুপারিশ পাওয়ার আশায় আহ্বান জানাই এবং 
তাদের স্মরণাপন্ন হই। 


তারা যে (আল্লাহর) নৈকট্য লাভের প্রত্যাশা করে তাদের 
(মা'বুদদের) আহ্বান করত তার প্রমাণ, আল্লাহর বাণী, 

“আর যারা আল্লাহর পরিবর্তে অন্যকে অভিভাবকরূপে গ্রহণ করে, 
(তারা বলে) আমরা তো এদের ইবাদত এজন্যেই করি যে, এরা 
আমাদেরকে আল্লাহর সান্নিধ্য এনে দিবে। তারা যে বিষয়ে নিজেদের 
মধ্যে মতভেদ করছে আল্লাহ তার ফায়সালা করে দিবেন। যে 
মিথ্যাবাদী ও কাফির, আল্লাহ তাকে সৎ পথে পরিচালিত করেন না।” 
[সূরা আয-যুমার/৩] 


আর তারা যে (আল্লাহর কাছে এসব মা'বুদদের) শাফা'আত বা 
সুপারিশ প্রত্যাশা করে তাদের (মা'বুদদের) আহ্বান করত তার 
প্রমাণ, আল্লাহর বাণী, 

[۸ SAH 3 
“আর তারা আল্লাহ ছাড়া এমন বস্তুসমূহেরও ইবাদত করে যারা 
তাদের কোনো অপকারও করতে পারে না এবং তাদের কোনো 


উপকারও করতে পারে না, আর তারা বলে: এরা হচ্ছে আল্লাহর 
নিকট আমাদের সুপারিশকারী।” [সূরা ইউনুস/১৮] 


বস্তুত সুপারিশ বা শাফা'আত দু” প্রকার। ক) অস্বীকৃত খ) স্বীকৃত। 

ক- অস্বীকৃত শাফা'আত বা সুপারিশ হচ্ছে, যা আল্লাহ ব্যতীত অন্যের 
নিকট চাওয়া হয়, যা করার ক্ষমতা আল্লাহ ছাড়া অন্যের নেই। যেমন 
আল্লাহ বলেন : 


J; فيه‎ EE 06 ৩4৪ ০০৫৪১ Elis ني ون‎ 

“হে যারা ঈমান এনেছ! আমরা তোমাদেরকে যে জীবিকা দান 
করেছি, তা হতে সে দিন আসার পূর্বেই ব্যয় কর; যাতে থাকবে না 
কোনো ক্রয়-বিক্রয়, কিংবা বন্ধুত্ব অথবা সুপারিশ, আর কাফেররাই 
তো অত্যাচারী ৷” [সুরা আল-বাক্কারাহ: ২৫৪] 


খ- স্বীকৃত সুপারিশ হচ্ছে, যা কেবল আল্লাহর কাছে চাওয়া হয়| 
বস্তুত সুপারিশকারীর কাছে সুপারিশ চাওয়ার মাধ্যমে তাকে সম্মানিত 
করা হয়। আর যার জন্য সুপারিশ করা হবে সে তো হতে হবে 
এমন ব্যক্তি যার কথা ও কাজে আল্লাহ সন্তুষ্ট । আর তাও সংঘটিত 
হবে অনুমতির পরে। যেমন আল্লাহ তাআ/লা বলেন: 


কোনো সৃষ্টির কাছে চাওয়া হয় না। যেমন বলা হয়, হে আল্লাহ আপনি আমার ব্যাপারে আপনার নবীকে 
সুপারিশকারী বানিয়ে দিন। অথবা হে আল্লাহ আপনি আমার জন্য আপনার বন্ধুদেরকে সুপারিশকারী 
বানিয়ে দিন। এভাবে সরাসরি আল্লাহর কাছে চাওয়া। [সম্পাদক] 

“এমন কে আছে যে অনুমতি ব্যতীত তাঁর নিকট সুপারিশ করতে 
পারে?” [সূরা আল-বাক্কারাহ/২৫৫] 


তৃতীয় নীতি: নবী (সাল্লাল্লাহু আলাইহি ওয়া সাল্লাম) এর আগমন 
ঘটে এমন লোকদের মাঝে যারা তাদের ইবাদতে শতধা বিভক্ত 
ছিল; তাদের মধ্যে কেউ ফেরেশতার ইবাদত করতো, কেউ নবী ও 
সৎ লোকদের ইবাদত করতো, কেউ গাছ-পালা ও পাথরের পূজা 
করতো এবং কেউ সূর্য ও চন্দ্রের ইবাদত করতো। আর নবী 
(সাল্লাল্লাহু আলাইহি ওয়া সাল্লাম) তাদের মধ্যে কোনো প্রকার 
তারতম্য বা পার্থক্য করা ছাড়াই এদের সবার বিরুদ্ধে যুদ্ধ করেন। 
এর প্রমাণে আল্লাহর বাণী: 


[ra JENA AS آلدِين‎ 3১০ EE لا ڪون‎ ০ 255৯ 


“আর তোমরা তাদের বিরুদ্ধে লড়াই করতে থাক যতক্ষণ না 
ফিতনার অবসান হয় এবং দীন সম্পূর্ণরূপে আল্লাহর জন্যেই হয়ে 
যায়।” [সূরা আল-আনফাল/৩৯] 


* তারা যে সূর্য ও চন্দ্রের ইবাদত করত, তার প্রমাণ আল্লাহর বাণী, 
৮28) ولا‎ ০০০১ ০ لا‎ চাও ০? ১৬9 এরা 295 ৬) ৯ 

“তাঁর নিদর্শনাবলীর মধ্যে রয়েছে রাত ও দিন, সূর্য ও চন্দ্র। তোমরা 
সূর্যকে সিজদা করো না, চন্দ্রকেও না; সিজদা কর আল্লাহকে, যিনি 
এগুলো সৃষ্টি করেছেন, যদি তোমরা কেবল তাঁরই ইবাদত কর।” 
[সূরা ফুসসিলাত/৩৭] 


* তারা যে ফেরেশতার ইবাদত করত তার প্রমাণ আল্লাহর বাণী, 
[A عمران:‎ 1৭13৩) SSA না 9১ ৩18 35) 


“আর তিনি আদেশ করেন না যে, তোমরা ফেরেশতাগণ ও 
নবীগণকে প্রতিপালকরূপে গ্রহণ কর।” [সুরা আলে ইমরান/৮০] 


* মক্কার কাফেররা যে নবীগণের ইবাদতও করত তার দলীল হচ্ছে 
আল্লাহর বাণী, 


ل( وذ قال الله এর‏ رح Ee‏ كلت ০৪৫)‏ رن واج এ]‏ ين 
এ ১১‏ قال DESL‏ ما SES‏ ل أَنْ পা‏ مَا لَيْسَ ৩1৬০ এ‏ كُنث সাও‏ 

“আর যখন আল্লাহ বলবেন, হে মারইয়ামের পুত্র ঈসা! তুমি কি 
লোকদেরকে বলেছিলে তোমরা আল্লাহ ছাড়া আমাকে ও আমার 
মাতাকে মাবুদ বানিয়ে নাও? ঈসা নিবেদন করবেন আমি তো 
আপনাকে পবিত্র মনে করি; আমার পক্ষে কোনক্রমেই শোভনীয় ছিল 
না যে, আমি এমন কথা বলি যা বলবার আমার কোনই অধিকার 
নেই; যদি আমি বলে থাকি, তবে অবশ্যই আপনার জানা থাকবে; 
আপনি তো আমার অন্তরের কথাও জানেন, পক্ষান্তরে আপনার 
অন্তরে যা রয়েছে আমি তা জানি না; সমস্ত গায়েবের বিষয় আপনিই 
জ্ঞাত।” [সুরা আল-মায়েদা/১১৬] 


মক্কার লোকরা যে নেককার লোকদের ইবাদতও করত তার প্রমাণ 
হচ্ছে আল্লাহর বাণী : 


প্র i 3 
رعرع ف ج رکد‎ কলর ا ا2وت‎ Als عم‎ HUE Laat ف‎ কক all اا ات‎ 
এ) وَيَرَجُونَ‎ SF الوَسِيلة‎ ES يَبْتَعونَ إل‎ ৩১৮৭৩ PIG ৯ 


[ov [الاسراء:‎ (GENE 8৯৫ 


লাভের উপায় সন্ধান করে বেড়ায় যে তাদের মধ্যে কে কত নিকট 
হতে পারে, তাঁর দয়া প্রত্যাশা করে ও তাঁর শাস্তিকে ভয় করে।” 
[সূলা আল-ইসরা/৫৭] 


* তৎকালীন মক্কার লোকেরা যে গাছ-পালা ও পাথরের ইবাদতও 
করত তার প্রমাণ আল্লাহর বাণী, 


4 
রে 


]٠١ ৭৭ [النجم:‎ ) @ GIN BET 85 ও SA آَللّت‎ 25 ৯ 
“তোমরা আমাকে জানাও লাত’ ও O সম্বন্ধে এবং তৃতীয় 


আরেকটি 'মানাত' সম্বন্ধে?” [সুরা আন-নাজম/১৯-২০] 


অনুরূপভাবে আবু ওয়াকিদ আল-লায়সী রাদিয়াল্লাহু ‘আনহুর হাদীসও 
এর প্রমাণ, তিনি বলেন: 


وللمشركين سدرة يعكفون عندها وينوطون بها أسلحتهم يقال لما ذات أنواط. 

فمررنا بسدرة فقلنا: يا رسول الله اجعل এ‏ ذات ৮৮15‏ كما لهم ذات أنواط). 
Es |‏ 


আমরা রাসূলুল্লাহ (সাল্লাল্লাহু আলাইহি ওয়াসাল্লাম) এর সঙ্গে 
হুনাইনের যুদ্ধে বের হলাম, আমরা তখন নূতন মুসলিম RT | 
সেকালে মুশরিকদের একটি কুল-বৃক্ষ ছিল, যার পার্শ্বে তারা অবস্থান 
করতো এবং তাতে তাদের অস্ত্র ঝুলিয়ে রাখতো ওটাকে বলা হত 
'যাতু আন্ওয়াত্‌’ (বরকতের গাছ)। আমরা এই ধরনের এক কুল- 
গাছের নিকট দিয়ে অতিক্রম করলাম। আমরা আল্লাহর রাসূলকে 
বললাম: হে আল্লাহর রাসূল ! আমাদের জন্যও একটি ঝুলিয়ে রাখার 
বৃক্ষ নির্ধারণ করে দিন যেমন তাদের রয়েছে ..£| আল-হাদীস)। 


চতুর্থ নীতিঃ আমাদের যুগের শির্ককারীদের শির্ক পূর্বের যুগের 
শির্ককারীদের থেকে অধিক কঠোর। কারণ পূর্বের লোকেরা সুখ- 
সচ্ছলতার সময় শির্ক করতো আর দুঃখের সময় একান্তভাবে 


£ হাদীস থেকে বুঝা গেল যে, কাফেররা গাছ পূজা করত। [সম্পাদক] 
° তিরমিযী, হাদীস নং ২১৮০। 

আল্লাহকেই ডাকতো । কিন্তু আমাদের যুগের শির্ককারীরা সুখ-দুঃখ 
সর্বাবস্থায় আল্লাহর সাথে শির্ক করে। 


এর দলীল, আল্লাহর বাণী, 
BBA এ 05 آَلدِينَ‎ এ ৩১৬ DIES এনএ 31950 9) 
[7০:১৯:৩০] > © 53 


অতঃপর তারা যখন নৌকায় আরোহণ করে তখন তারা বিশুদ্ধ 
চিত্তে খাঁটিভাবে আল্লাহকে ডাকে; অতঃপর তিনি যখন স্থলে এনে 
তাদের উদ্ধার করেন, তখনই তারা শরীক করতে থাকে ।” [সুরা 
আল-আনকাবৃত/৬৫] 

সমাপ্ত 


আর আল্লাহ তা'আলা সালাত ও সালাম পেশ করুন মুহাম্মাদ, তাঁর 
পরিবার-পরিজন ও সকলসাথীদের প্রতি | 


